Ich, Cuͦnrat Widmer von Byr, vogt des ampts im Eygen, vergich offenlich mitt disē brieff, das ich uff hùttigen tag, datū disz briefs, ze Kùngsfeld vorm kloster
an offnˀ, fryen strasz offenlich ze gericht gesessen bin an statt der erwirdigen, geistlichē, minˀ gnedigē frowen, der eptissin und convents zù Kùngsfeld₎, Santt
Claren ordens, und von sundrˀ empfelhens wegen des fromen, wisen Johansē Bernolts, ✳ daselbs ze Kùngsfeld₎ hoffmeistˀ, mins liebē hˀn, ✳ und kamē fùr mich
und offen, verbānen gericht mitt fùrsprechen die erbˀn Henszly Waltman von Windisch uff ein sit, und uff die ander sit Cuͤni Jans, pfruͦndˀ zuͤ Kùngsfeld₎, an
statt dˀ ersamen, geistlichē frowen, frow Margrethen Meygerin, klostˀfrowen und dˀ zit kusterin zuͤ Kùngsfeld₎. offnet dˀ genēpt Henszly Waltman durch sinē
fùrsprechen, wie das er von dˀ jetzgen̄ frow Margrethen Meygˀin, ✳ kustˀin, bar und in sin kunttlichn̄ nutz ingenomen hab zechen guͤt, Rinisch guldin, ✳ fùnff
von wegen dˀ custry und fùnff ir eignen gelts, ✳ und hab der selbn̄ frow Margrethn̄ Meigˀin ✳ zuͦ hand₎ der kustry und ir selbs darub̄ eins stetē, vestē und
ewigē koufs mitt guͤtˀ, zitlicher vorbetrachtuḡ ✳ fùr sich, sin erben und nachkomē recht und redlich ze kouffen geben ein halbn̄ mùtt kernēgelts jerlicher und
ewiger gùlt, den er, sin erben und nachkomen ✳ in nachgemercktˀ wise, namlich das ein fiertel ✳ der kustrie zuͤ Kùngsfeld₎ und das ander fiertel ir, und nach
ir abgang ✳ an die end, dohin sy es geordnet odˀ vˀschafft hàt, ✳ hinfùr alle jar je uff san̄tt Martins tag zuͤrechtē zinsz und nach zinsz recht werē, anttwùrten und bezaln soͤllent wolgehandelt, geng und gèb, ✳ uff, von ✳ und ab einer matten mitt aller rˀchtūg und zuͤgehoͤrd, ✳ gelegē ze Altemburg, ✳ stoss hinus
uff des Zymbˀmans von Altemburg und her in uff des Snellmans von Windisch matten, ✳ gehoͤr in ein len, gelegen ze Windisch, sie Cuͤni Cristans
von Windisch gùt geteylet und zinsz den obgen̄ minen frowen und dem klostˀ zuͤ Kûngsfelden. und sie im kouff namlich bedingt, ob dˀ mattē jemˀ ùtzit
abgieng, ✳ das sy den genēpten zinsz, den halbē mùtt kernēgelts, ✳ nitt getragen noch gelten moͤcht, ✳ so soͤlt das jetzgenēpt len ✳ darzuͤ umb den zinsz hafft
und verbunden sin. ✳ und also sie ouch der kouff mitt den jetzgen̄ gedingē beschechen mitt guͤtē gunst, wissen und willen der erwirdigē, wolgebornē, minˀ
gnedigē frowen, frow Elsbethen, graͤvin von Lynīgen, eptissin zù Kùngsfeld₎, doch den vorzinsen anschàd₎. ✳ itē und sind disz die stuck, so zù dˀ obgen̄
matten indas len ✳ gehoͤrend: des ersten ein juchart ackers, gelegen ze Kùngsfeld vorm kloster, ✳ stost uff einsit an den weg. ✳ itē zwo juchart ackers by
dem langen hag, als man gon Husen hinus gàt, ✳ trett herin uff Cuͤni Cristans acker. ✳ item ein juchart ackers und ein matt, gelegen ze Windisch in dˀ
hoffstatt ✳ nebent Cuͤni Cristans guͤter. item ein halb juchart ackers, gelegen vor dē Hiltenspuͤl an den Straszackˀn, ✳ trett uff Cuͤni Cristans acker. und das jetzgen̄t
len ✳ zinst jerlich den genēpten minen frowen und dem kloster zù Kùngsfeld ein mùtt roggen, ein mùtt habˀn und ein hùn ewiger gùlt. und ze nochmerˀ
sicherheit ✳ hab ✳ er, der obgenēpt Henszly Waltman, ✳ fùr sich und sin erbn̄ ✳ der vorgeschr₎ minˀ frowen, dˀ Meigˀin, ✳ umb den vorgen̄ zinsz, den halbn̄ mùtt kˀnēgelts,
zuͤ dem egemˀckten len ✳ disz nachgemelten stuck und guͤteˀ mitt aller ir rechtūg und zuͦgehoͤrd zù rechtē, wˀend₎ undˀpfand ingesetzt: ✳ des ersten ein juchart
ackers, ✳ gelegen hindnan ander Mùlimatten, trettet uff das gùt, so Cuͤni Cristans geteilet ist. ✳ item ein mattbletz, gelegen ze Windisch indˀ hoffstatt an Cuͤny
Cristans guͤtˀ. ✳ itē ein halb juchart ackers, ✳ gelegē ze Windisch vor des Karlis husz, ✳ trett hinus uff San̄tt Niclaus Acker. und gang ab den jetzgen̄ stucken dry
vierling roggē und dryg vierliḡ haber, ✳ Annan Zymbˀmānin von Windisch zehilff an irn zinsz, so sy von dˀ guͤtˀ geteilet den vorgen̄ minē frowē und dē
klostˀ ze Kùngsfeld jerlich zegebēt pflichtig sie, ✳ suss sient sy und ouch das obgemˀckt len àn den vorgeschr₎ bodenzinsz unbekùmbˀt. ✳ die obgen̄ min
frow, die Meigˀin, ✳ hab im, sinē erbn̄ und nachkomen ✳ ouch fùr sich, ir erbn̄ und nachkomē hˀin̄ die sundˀn frùntschafft getan, das er, sin erben odˀ nachkomen den vorgen̄ zinsz, den halbn̄ mùtt kˀnengelts, ✳ uff ein ander ligend gùt, ✳ daruff er sicher gelegen und wol habend sie, ✳ an abgang wol soͤllēt und moͤgēt usleggen, ✳ slachen ✳ odˀ erkouffen und damitt die obgen̄ stuck und guͤtˀ deshalbn̄ ledigē hinfùr, weliches jars odˀ tags im jar sy wellent, àn alles ir widˀsprechn̄
ungevˀlich. und also ist ouch diser kouff mitt allen obgen̄ gedingē, dero sy beidˀsit gichtig warēt, vor mir und offem gericht vollvˀtiget, vollfuͤrt und bestèt ✳
und ouch dem vorgen̄ Cuͤni Jan̄sen zù hand₎ minˀ frowē, der Meigˀin, und ir nachkomen indˀ vorgen̄ meynūg gevˀtiget und ingeben, ✳ darzù von dē egen̄
Waltman fùr sich und sin erben ✳ darub̄ werschafft des nach recht und ir notdurft wer zû sind ✳ vˀsprochen, ✳ alles nach recht, sitt und gewonheit ✳ des ampts
im Eygen ✳ und als das vor gericht und einhellig urteil uff den eid geben hatt, ✳ also vˀr, das abˀ nach minˀ urfrag uff den eid einhellenklich erteilt wart, ✳ das es nū
und ewklich krafft, macht und handveste habn̄ und die koͤufferin und ir nachkomē des koufs und zinsz mitt den vorgen̄ gedingē gebruchn̄ und geniessen sol
und mag nach irm bestē nutz, willn̄ und gevalln̄, gantz àn alles widˀtriben ungevˀlich. und sind hieby ingericht gewesen die erbˀn ✳ Ruͤdy Stelli vō Husen,
Henszly und Heˀmā Meigˀ von Lupfen, ✳ Heini Hofer von Scherntz, Fryg von Goͤttiszhusen, Heini Wèchtˀ von Windisch, Bertschli Kèser von Mùlinon ✳ und andˀ erbˀ lùt
gnuͦg. ✳ ze urkùnd, ✳ wand es gericht und urteil also geben hàt, han ich, obgēntˀ vogt, den vorgeschr₎ minē hˀn, den hoffmeistˀ, erbettē, das dˀ sin insigel von des
gerichts und ir bett wegen, doch den ✳ vilgen̄ minē gnedigē frowen und dem gotzhusz zù Kungsfeld an irn zinsz un̄ andˀn irn rechtē, im und sinē erbn̄ aͧn schad₎,
offēlich hàt gehenckt andisē brieff, dˀ also ze gebē erteilt ist uff sunētag vor san̄tt Mathis tag apl̄i, nach Cristi gebùrt vierzechenhundert un̄ darnach
im vierzigisten jàr. ✳